# คณะสัตวศาสตร์และเทคโนโลยีการเกษตร มหาวิทยาลัยศิลปากร
คณะสัตวศาสตร์และเทคโนโลยีการเกษตร มหาวิทยาลัยศิลปากร  เป็นคณะวิชาลำดับที่ 11 ของ มหาวิทยาลัยศิลปากร ก่อตั้งขึ้นเมื่อ พ.ศ. 2544

 ประวัติ 

ใน พ.ศ. 2540 มหาวิทยาลัยศิลปากร มีนโยบายในการขยายโอกาสทางการศึกษาไปยังจังหวัดใกล้เคียงกับที่ตั้งมหาวิทยาลัยเดิม (วังท่าพระ กรุงเทพมหานคร และวิทยาเขตพระราชวังสนามจันทร์ จังหวัดนครปฐม) ผู้บริหารในขณะนั้นนำโดย ศาสตราจารย์เกียรติคุณ คุณหญิง ไขศรี ศรีอรุณ จึงพิจารณาหาพื้นที่ตั้งวิทยาเขตใหม่ ได้แก่ จังหวัดสมุทรสาคร อำเภอนครชัยศรี จังหวัดราชบุรี และจังหวัดเพชรบุรี จนในที่สุดเหลือเฉพาะที่จังหวัดราชบุรีและจังหวัดเพชรบุรี ซึ่งได้รับอนุมัติจากคณะรัฐมนตรีให้จัดตั้งวิทยาเขตใหม่ที่จังหวัดราชบุรี และมีแนวทางจัดตั้งคณะวิชาต่าง ๆ รวมทั้ง "คณะอุตสาหกรรมเกษตร" ซึ่งต่อมามหาวิทยาลัยได้จัดสัมมนาผู้เกี่ยวข้องทั้งของจังหวัดราชบุรีและของมหาวิทยาลัยเพื่อทราบความต้องการของท้องถิ่น แต่ผลความต้องการของบุคลากรในพื้นที่ไม่ตรงกับแผนพัฒนาเดิมที่ ทบวงมหาวิทยาลัย ได้อนุมัติไว้ โครงการดังกล่าวจึงชะลอไป จนในที่สุดปี 2542 ศาสตราจารย์ ดร. ตรึงใจ บูรณสมภพ อธิการบดีในขณะนั้น จึงขออนุมัติจากคณะรัฐมนตรีในการย้ายวิทยาเขตใหม่ไปที่ หมู่ที่ 1 หมู่บ้านไร่ใหม่พัฒนา ตำบลสามพระยา อำเภอชะอำ จังหวัดเพชรบุรี และมีแผนในการจัดตั้ง "คณะสัตวศาสตร์และอุตสาหกรรมการเกษตร" ขึ้นเป็นคณะแรก เนื่องจากพิจารณาเห็นว่าพื้นที่โดยรอบมีประชากรที่ประกอบอาชีพเกษตรกรรมเป็นหลัก มหาวิทยาลัยจะได้ให้บริการได้โดยตรง จากการประชุมสภามหาวิทยาลัยศิลปากร ครั้งที่ 1/2544 เมื่อวันที่ 10 มกราคม 2544 ได้อนุมัติโครงการจัดตั้งคณะสัตวศาสตร์และอุตสาหกรรมการเกษตร พร้อมทั้งให้ความเห็นชอบในการแต่งตั้ง อาจารย์ ดร. สุภสร ชโยวรรณ เป็นผู้อำนวยการโครงการจัดตั้งคณะสัตวศาสตร์และอุตสาหกรรมการเกษตร

เมื่อสภามหาวิทยาลัยอนุมัติให้จัดตั้งคณะสัตวศาสตร์และอุตสาหกรรมการเกษตรตามที่คณะกรรมการเสนอ ต่อมาคณะเทคโนโลยีอุตสาหกรรม (คณะวิศวกรรมศาสตร์และเทคโนโลยีอุตสาหกรรม ในปัจจุบัน) ได้ทักท้วงว่าชื่อ "อุตสาหกรรมการเกษตร" ของโครงการฯ จะซ้ำซ้อนกับการสอนของภาควิชาเทคโนโลยีอาหาร คณะเทคโนโลยีอุตสาหกรรม ซึ่งสภามหาวิทยาลัยในการประชุมครั้งที่ 2/2544 เมื่อวันที่ 7 มีนาคม 2544 จึงได้อนุมัติให้เปลี่ยนชื่อจากโครงการจัดตั้งคณะสัตวศาสตร์และอุตสาหกรรมการเกษตร เป็น "โครงการจัดตั้งคณะสัตวศาสตร์และเทคโนโลยีการเกษตร" และอนุมัติหลักสูตรวิทยาศาสตรบัณฑิต (สัตวศาสตร์และเทคโนโลยีการเกษตร)

ต่อมาเมื่ออาจารย์ พุฒ วีระประเสริฐ ดำรงตำแหน่งอธิการบดี ได้มอบหมายให้รองอธิการบดีฝ่ายวางแผนและพัฒนา (อาจารย์ ชัยชาญ ถาวรเวช) เป็นผู้รับผิดชอบการประสานงานกับ กรมธนารักษ์ เพื่อขอพื้นที่ 200 ไร่ จนกระทั่งได้รับอนุญาตให้ใช้พื้นที่ 200 ไร่ เมื่อวันที่ 13 สิงหาคม 2546 ซึ่งตั้งอยู่บริเวณด้านทิศใต้ห่างจากพื้นที่ตั้งวิทยาเขตสารสนเทศเพชรบุรีประมาณ 3 กิโลเมตร วิทยาเขตสารสนเทศเพชรบุรีและคณะสัตวศาสตร์และเทคโนโลยีการเกษตรเล็งเห็นว่าพื้นที่ดังกล่าวมีความเหมาะสมในการจัดทำเป็นฟาร์มฝึกงานเลี้ยงสัตว์ เพื่อใช้ในฝึกทดลองการเลี้ยงสัตว์และการทำแปลงเกษตรของนักศึกษา การทำงานวิจัย และเป็นแหล่งจัดสัมมนาให้บริการทางวิชาการทางด้านการเกษตรแก่ชุมชน ดังนั้นคณะสัตวศาสตร์ฯ จึงได้ตั้งงบประมาณเพื่อการก่อสร้างฟาร์มปฏิบัติการตั้งแต่ปี 2548 เป็นต้นมาจนถึงปัจจุบัน 

ปัจจุบันคณะสัตวศาสตร์และเทคโนโลยีการเกษตรมีการจัดตั้งและแบ่งหน่วยงานภายใน ดังนี้

 สำนักงานคณบดี ประกอบด้วย 2 งาน 
 งานบริหารทั่วไป 
 งานกิจกรรมพิเศษ 
 ศูนย์ฝึกอบรมและถ่ายทอดเทคโนโลยีการเกษตร 

การบริการจัดการของมหาวิทยาลัยศิลปากร วิทยาเขตสารสนเทศเพชรบุรี เป็นการบริหารจัดการแบบรวมศูนย์โดยมีกองงานวิทยาเขตเพชรบุรีเป็นหน่วยงานที่ปฏิบัติงานสนับสนุนคณะวิชาต่างๆ ในวิทยาเขต เพื่อให้การดำเนินการของแต่ละคณะวิชาเป็นไปอย่างมีประสิทธิภาพและสอดคล้องกับการบริหารจัดการตามนโยบายมหาวิทยาลัยศิลปากร 

 หน่วยงาน 

 สำนักงานคณบดี
 ศูนย์ฝึกอบรมและถ่ายทอดเทคโนโลยีการเกษตร

 หลักสูตร 

 ปริญญาตรี ปริญญาโท ปริญญาเอกหลักสูตร วิทยาศาสตรบัณฑิต (วท.บ.)
 สาขาวิชาสัตวศาสตร์
 สาขาวิชาวิทยาศาสตร์การประมง
 สาขาวิชาเทคโนโลยีการผลิตพืช
 สาขาวิชาธุรกิจการเกษตร
 สาขาวิชาภาวะผู้นำและการสื่อสารทางการเกษตร 
 สาขาวิชาส่งเสริมการเกษตรหลักสูตรวิทยาศาสตรมหาบัณฑิต (วท.ม.)
 สาขาวิชาสัตวศาสตร์
 สาขาวิชาชีววิทยาศาสตร์เพื่อเกษตรกรรมที่ยั่งยืน (หลักสูตรนานาชาติ)หลักสูตรปรัชญาดุษฎีบัณฑิต (ปร.ด.)
 สาขาวิชาชีววิทยาศาสตร์เพื่อเกษตรกรรมที่ยั่งยืน (หลักสูตรนานาชาติ)

 ทำเนียบคณบดี 

<span style="color: Black">รายนามคณบดีคณะสัตวศาสตร์และเทคโนโลยีการเกษตรลำดับคณบดีวาระการดำรงตำแหน่ง1 อาจารย์ ดร. สุภสร ชโยวรรณ ผู้อำนวยการโครงการจัดตั้งคณะสัตวศาสตร์และอุตสาหกรรมการเกษตร 11 มกราคม พ.ศ. 2544 – 31 มีนาคม พ.ศ. 2546คำสั่ง มศก.ที่ 92/2544 ลงวันที่ 29 มกราคม 25442 ผู้ช่วยศาสตราจารย์ รุจิรา พิพิธพจนการณ์ รักษาการในตำแหน่งผู้อำนวยการคณะสัตวศาสตร์และเทคโนโลยีการเกษตร 1 เมษายน พ.ศ. 2546 – 9 กรกฎาคม พ.ศ. 2546คำสั่ง มศก. ที่ 363/2546 ลงวันที่ 2 เมษายน 2546  รักษาราชการแทนคณบดี 10 กรกฎาคม พ.ศ. 2546 – 30 กันยายน พ.ศ. 2546คำสั่ง มศก. ที่ 927/2546 ลงวันที่ 25 กรกฎาคม 2546  รักษาราชการแทนคณบดี 1 ตุลาคม พ.ศ. 2546 – 30 พฤศจิกายน พ.ศ. 2547คำสั่ง มศก. ที่ 1225/2546 ลงวันที่ 30 กันยายน 25463 รองศาสตราจารย์ ดร. วิชัย ก่อประดิษฐ์สกุล 1 ธันวาคม พ.ศ. 2547 – 30 พฤศจิกายน พ.ศ. 2551คำสั่ง มศก. ที่ 1613/2547 ลงวันที่ 10 พฤศจิกายน 25474 รองศาสตราจารย์ นายสัตวแพทย์ เกรียงศักดิ์ พูนสุข 1 ธันวาคม พ.ศ. 2551 – 30 พฤศจิกายน พ.ศ. 2555คำสั่ง มศก. ที่ 1730/2551 ลงวันที่ 15 ตุลาคม 25515 อาจารย์ ดร. ภวพล คงชุม 1 ธันวาคม พ.ศ. 2555 – 30 พฤศจิกายน พ.ศ. 2559คำสั่ง มศก.ที่ 1627/2555 ลงวันที่ 26 ตุลาคม 2555 1 ธันวาคม พ.ศ. 2559 – 30 พฤศจิกายน พ.ศ. 2563คำสั่ง มศก.ที่ 1619/2559 ลงวันที่ 16 พฤศจิกายน 25596อาจารย์ ดร. วัชราภรณ์ รวมธรรม1 ธันวาคม พ.ศ. 2563 – ปัจจุบัน 

 หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น